Document ID: 31985D0613

Nõukogu otsus,
20. detsember 1985,
ühenduse nimel elavhõbeda- ja kaadmiumiheitmeid käsitlevate programmide ja meetmete vastuvõtmise kohta vastavalt maismaalt lähtuva merereostuse vältimise konventsioonile
(85/613/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 235,
võttes arvesse komisjoni soovitust, [1]
võttes arvesse Euroopa Parlamendi arvamust [2]
ning arvestades, et:
3. märtsil 1975 kiitis ühendus heaks maismaalt lähtuva merereostuse vältimise konventsiooni; [3]
ühendusest on saanud nimetatud konventsiooni osaline;
konventsiooni haldavas Pariisi komisjonis peeti läbirääkimisi elavhõbeda- ja kaadmiumiheitmeid käsitlevate programmide ja meetmete üle ning ühendusel on palutud need hiljemalt 31. detsembriks 1985 kirjalikult heaks kiita;
nimetatud programmide ja meetmete sätted on vastavuses asjaomaste ühenduse direktiividega, nimelt direktiividega 76/464/EMÜ, [4] 83/513/EMÜ [5] ja 84/156/EMÜ [6];
seetõttu on soovitav, et ühendus nimetatud programmid ja meetmed heaks kiidaks;
asutamislepingus on selleks vajalikud volitused sätestatud üksnes artiklis 235,
ON VASTU VÕTNUD JÄRGMISE OTSUSE:
Ainus artikkel
1. Euroopa Liidu Nõukogu kiidab käesolevaga ühenduse nimel heaks maismaalt lähtuva merereostuse vältimise konventsiooni raames elavhõbeda- ja kaadmiumiheitmeid käsitlevad programmid ja meetmed.
Nimetatud programmide ja meetmete tekstid on lisatud käesolevale otsusele.
2. Nõukogu eesistujal on õigus määrata isik või isikud, kes on volitatud teavitama Pariisi komisjoni käesolevast heakskiitmisest enne 31. detsembrit 1985.
Brüssel, 20. detsember 1985

Labels: 1
5
20